钦定古今图书集成/明伦汇编/官常典/第542卷 > 朱先
## 钦定古今图书集成/明伦汇编/官常典/第542卷 > 朱先

按《明外史戚继光传》：“先，嘉兴人。当继光时，为蓟镇南
兵营参将，迁副总兵。后数为广东、福建总兵官。初起
家武举，募海滨盐徒为一军。自胡宗宪为御史至总
督，皆倚任。先大小数十战，皆先登，杀倭甚众，以功授
都司。宗宪被逮，先解官护行。宗宪释还，先乃归。御史
按福建巡抚王询侵军费，檄先证之。先曰：‘先王公部
将也，不敢诬。府主’。”御史怒，坐先万金，论死。系狱阅八
年始白。万历初，用荐起圜山把总，历登阃帅，以年老
谢事归。复起，辞不赴。先为将有胆智，砥节首公其处。
宗宪询二事，时论以为有国士风。